### Resumé

Sagen omhandler indkaldelse til åstedsforretning og ekspropriationsbemyndigelse til tinglysning af oversigtsareal i forbindelse med etablering af 2-1 vej mellem Jelling og Mølvang. Byrådet gav den 23. november 2022 pkt. 199, anlægsbemyndigelse på 550.000kr. til etablering af 2-1 vej på [adresse] mellem Jelling og Mølvang.

### Sagsfremstilling

Byrådet godkendte den 23. november 2022 pkt. 199, anlægsbevilling - sikkerhedsplan 2021-2024 - Handleplan 2023. Med dette blev prioriteringslisterne for mindre anlægsprojekter og skolevejsprojekter i perioden 2023-2024 godkendt.

På [adresse] mellem Jelling og Mølvang, etableres 2-1 vej for at skabe bedre faciliteter for de bløde trafikanter. For at etablere 2-1 vej skal der sikres oversigtsforhold i svingene.

Ekspropriationen vedrører følgende matrikelnumre:
Jelling By, Jelling: Matr. nr.: 27, 13ak og 31c.

Åstedsforretningen forventes at strække sig over 2 timer.

#### Lovgrundlag

Efter §§ 96 og 97 i lov om offentlige veje kan vejmyndigheden ekspropriere til offentlig vej, herunder nyanlæg, udvidelse og ændring af bestående anlæg, tilbehør og nødvendige supplerende foranstaltninger, når det er nødvendigt af hensyn til almenvellet.

### Økonomi

Omkostninger i forbindelse med ekspropriationen afholdes af anlægsbevillingen.

### Klima og resiliensvurdering

En forbedring af trafiksikkerheden for cyklister, ved etablering af 2-1 vej på [adresse], kan få flere til at benytte cyklen i stedet for bilen. Dette til gavn for klimaet og sundheden.

### Sagens videre forløb

Sagen skal behandles af Økonomiudvalget og Byrådet.

### Historik

#### Teknik- og Miljødirektøren indstiller, den 6. februar 2024, punkt 19:

**at**    udvalget anbefaler over for Byrådet, at bemyndige Teknisk Udvalg til at træffe afgørelse om ekspropriation og servitutter for at kunne pålægge oversigtsdeklaration fra de nævnte matrikler, jf. procedurereglerne i vejlovens §§ 94-123, som også betyder, at erstatningen kan fastsættes ved taksation,
**at**    der indkaldes til åstedsforretning med henblik på ekspropriation,
**at**    Teknisk Udvalg beslutter hvem fra udvalget, der deltager i åstedsforretningen, og
**at**  tidspunktet for åstedsforretningen aftales direkte med det/de udpegede udvalgsmedlem(mer).

#### Beslutning fra Teknisk Udvalg, den 6. februar 2024, punkt 19:

Anbefalet.

#### Beslutning fra Økonomiudvalget, den 26. februar 2024, punkt 61:

Anbefales.
Borgmester Malthe Kristensen deltog ikke i behandlingen af punktet på grund af inhabilitet.

Fraværende: David Klausen og Bruno Jepsen.

### Beslutning

Godkendt.
Malthe Kristensen deltog ikke i behandlingen af punktet på grund af inhabilitet.

Fraværende: Jenny Vestergaard. I stedet mødte Stephan Holst.